Vrou (37) sterf in tref-en-trap-ongeluk | Maroela Media
Die polisie in Kimberley in die Noord-Kaap het Sondag ŉ ondersoek van stapel gestuur nadat ŉ 37-jarige vrou van dié provinsie dood is ná ŉ tref-en-trap-ongeluk.
Kapt. Sergio Kock, woordvoerder van die polisie, het die vrou as Judith Khonza geïdentifiseer.
Volgens Kock wou Khonza die pad oorsteek toe ŉ voertuig haar raakgery het. “Die motoris het van die toneel weggejaag en Khonza is op die toneel dood,” sê hy.
Hy sê die polisie het in dié stadium geen leidrade oor die motoris of die voertuig wat in die voorval betrokke was nie.
Die polisie versoek enigiemand met meer inligting oor die voorval om met adjudant-offisier Kenneth Lamoen in verbinding te tree deur hom by 082 302 0407 te skakel of ŉ anonieme SMS na 32211 te stuur.
Kock sê alle inligting sal as vertroulik hanteer word. ŉ Ondersoek na die voorval duur voort.
Dankie vir jou kommentaar! Ons vra om verskoning vir die flater – die berig is reeds gewysig.
Die rem merke spreek boekdele
Argief · 9 maande gelede
Dis net n argieffoto, nie die regte toneel nie.
Dit is ook nie rem merke nie maar wel ‘n ‘burn out’ vanaf stilstaan.
Lyk vir my die sort misdaad neem ook toe want niemand skrik meer vir die straf nie.
Vriende het enorme emosionele, finansiele en gesondheids probleme nadat n persoon voor hul voertuig ingehardloop het. Lyk my daar is nie meer n Daantjie Kat wat skole besoek nie. Hier in die dorp loop mense oor die straat terwyl die lig groen is vir verkeer, as jy toet kyk hul n mens uitdagend aan.
Sou jy stil gehou het???